techiaith/cofnodycynulliad_en-cy huggingface dataset:
English: Well, that's certainly the ambition. But the most important thing we could do is to deal with the caseload this year. I'm so pleased that's reduced by 15 per cent. I hope that whatever happens with the way others respond to us that we can reduce that further by the end of the year, and that's an important one. But if we manage to do that, the way our targets work - . For example, if we were to deal with every investigation that's running over time now then one of our indicators would get worse, because we would have completed more things that would have taken over 12 months. But I am confident in terms of the rest of the targets. They are improving and, as I was saying, one of those that we clearly missed last year was sickness, and that is now on target.
Welsh: Wel, yn sicr, dyna'r uchelgais. Ond y peth pwysicaf y gallem ni wneud ydy cael gwared â'r llwyth achosion eleni. Dwi mor falch bod hwnna wedi dod i lawr 15 y cant. Dwi'n gobeithio, beth bynnag sy'n digwydd efo'r ffordd mae pobl eraill yn ymateb i ni, y gallwn ni gael hwnna yn is erbyn diwedd y flwyddyn, ac mae hwnna'n un pwysig. Ond os ydym ni'n llwyddo i'w wneud o, y ffordd mae ein targedau ni'n gweithio - . Er enghraifft, petasem ni'n cael gwared ar bob un ymchwiliad sy'n rhedeg dros amser ar hyn o bryd, buasai un o'n indicators ni'n gwaethygu, oherwydd buasem ni wedi gorffen mwy o bethau sydd wedi cymryd dros flwyddyn i'w gwneud. Ond dwi'n hyderus ar gyfer gweddill y targedau. Maen nhw yn gwella ac, fel roeddwn i'n ei ddweud, un ohonyn nhw roeddem ni wedi methu'n glir y llynedd oedd yr un salwch, ac mae hwnna rŵan ar darged.
English: One thing we heard in a previous session is that staff can work effectively from home, but there are issues around the well-being of staff. Do you have any measures in place to safeguard against any such problems?
Welsh: Un peth glywon ni mewn sesiwn flaenorol, wrth gwrs, yw bod staff yn gallu bod yn effeithiol yn gweithio adref, ond mae yna issues o safbwynt lles staff yn gallu codi. Oes gennych chi unrhyw fath o fesurau yn eu lle i warchod rhag problemau o ran lles staff?
English: Yes. We're doing quite a lot of work there. I'll ask Chris Vinestock to expand on that, if that's okay. Chris.
Welsh: Oes. Rydyn ni'n gwneud cryn dipyn o waith yn fanna. Mi wnaf i ofyn i Chris Vinestock ehangu, os ydy hynny'n iawn. Chris.
English: Thank you very much. I don't have much to add to the questions that you've already answered, and I'm speaking here to the ombudsman himself. You informed the committee last year that the pensions fund would have had a surplus because of some mathematical calculations that I didn't quite follow. That was last year; I see that there is another surplus, and I wanted to understand why that's the case. Are you going through a process of adding to it, or is it a technical issue in ensuring that the fund itself is working as it should?
Welsh: Diolch yn fawr. Does gen i ddim lot i'w ychwanegu at y sgyrsiau dŷn ni wedi bod yn eu cael. Dwi yn cofio - dwi'n siarad â'r ombwdsmon nawr ei hun - mi wnaethoch chi ddweud wrth y pwyllgor y llynedd y buasai'r gronfa bensiynau wedi cael surplus oherwydd rhyw calculations, rhywbeth mathemategol doeddwn i ddim cweit yn dilyn, mae'n rhaid dweud, y llynedd. Ond dwi'n gweld eto bod yna surplus arall, ac roeddwn i eisiau deall pam bod hynny wedi digwydd. Ydych chi'n mynd trwy broses o ychwanegu ato fe, neu ydych chi'n mynd trwy broses dechnegol o sicrhau bod y gronfa ei hun yn gweithredu yn y ffordd dylai fe?
English: Well, I'm pleased to say that it's good news, and I'll ask Dave to explain this.
Welsh: Wel, dwi'n falch o ddweud ei bod hi'n newyddion da, ac fe wnaf i ofyn i Dave egluro.
English: Okay, thank you very much for that. And the final issue from me: the ombudsman was very clear that the IT systems had improved and transformed the way you've been working over the past few months, and that reflects the situation across the economy in Wales, I think, and further afield too. Are you now still where you anticipated being in your three-year plan, or have you moved more swiftly as a result of the pandemic? And how do you see your systems and your investment in ICT systems increasing over the next few years?
Welsh: Ocê, diolch yn fawr iawn i chi am hynny. Y peth olaf: roedd yr ombwdsmon yn glir iawn bod y systemau IT wedi gwella ac wedi trawsnewid y ffordd dŷch chi'n gweithio yn ystod y misoedd diwethaf, ac mae hynny'n adlewyrchu'r sefyllfa ar draws yr economi yng Nghymru dwi'n meddwl, ac ymhellach i ffwrdd hefyd. Ydych chi nawr yn dal lle'r oeddech chi'n meddwl eich bod chi'n mynd i fod yn y cynllun tair blynedd oedd gyda chi, neu ydych chi wedi symud yn glouach oherwydd y pandemig? Sut ydych chi'n gweld eich systemau a'ch buddsoddiadau yn y systemau technegol yn cynyddu dros y blynyddoedd nesaf?
English: Thank you, Alun. I'll ask Chris to respond in detail to this, but, clearly, the way the way expenditure has gone during this year has had an impact on the expenditure and our capacity when it comes to IT. So, I'll transfer to Chris.
Welsh: Diolch, Alun. Gwnaf i ofyn i Chris ymateb yn llawn i hwn ac yn fanwl, ond, yn amlwg, mae'r ffordd mae'r gwariant wedi mynd yn ystod y flwyddyn yma wedi cael effaith ar y gwariant a'n gallu ni pan fo'n dod i IT. So, gwnaf i drosglwyddo i Chris.
English: No. Okay, thank you very much. Well, as we draw this session to a close, as we heard, the ombudsman has appeared before us on seven occasions and, unless there is a supplementary budget, this may be his final appearance before this committee. So, I would like to put on the record our thanks to you for the constructive way that you have worked with this committee. We're very grateful to you for that, and clearly we wish you well for the future. So, thank you very much from each and every one of us.
Welsh: Na. Iawn, diolch yn fawr. Wel, wrth i ni dynnu'r sesiwn yma i'w therfyn, fel clywon ni, mae'r ombwdsmon wedi bod gyda ni saith o weithiau, ac mae'n debyg, oni bai bod yna gyllideb atodol, mai hwn fydd ei ymddangosiad olaf gerbron y pwyllgor. Felly, buaswn i yn dymuno rhoi ar y record ein diolch ni i chi fel aelodau'r pwyllgor am y ffordd adeiladol rŷch chi wedi cydweithredu gyda'r pwyllgor yma bob tro. Rydyn ni'n ddiolchgar iawn i chi am hynny, ac wrth gwrs yn amlwg yn dymuno'n dda i chi ar gyfer y dyfodol. Felly, diolch o galon gan bob un ohonom ni.
English: Thank you very much, Chair, and I am very grateful to you for the challenge, for the support, and for the legislation that we saw delivered last year. So, I'm very grateful. I do hope that that will be a legacy for the committee and for my office for the future. Thank you.
Welsh: Diolch yn fawr iawn i chi, Cadeirydd, a dwi'n ddiolchgar iawn i chi am yr her, am y gefnogaeth, ac, wrth gwrs, am y ddeddfwriaeth y cawsom ni y llynedd. So, dwi'n ddiolchgar iawn. Dwi'n gobeithio y bydd hwnna'n etifeddiaeth ar gyfer y pwyllgor ac ar gyfer y swyddfa i'r dyfodol. Diolch yn fawr iawn.
English: Thank you, and we must bear in mind that you're not leaving until August, but this is likely to be your final appearance before this committee. There's a lot of time to go, but thank you very much.
Welsh: Diolch i chi, ac mae'n rhaid inni gofio, wrth gwrs, dŷch chi ddim yn mynd tan fis Awst, ond y ffaith yw, mae'n debyg, mai hwn yw'r ymddangosiad olaf o flaen y pwyllgor. Felly, mae yna ddigon o amser i fynd, ond diolch yn fawr iawn.
English: So, we will now move into private session. In accordance with Standing Order 17.42 (ix), I propose that the committee resolves to exclude the public from the remainder of today's meeting and for item 1 of our meeting on 12 October. Are Members content with that? Yes, thank you. We'll therefore move into private session, and the broadcast will come to an end.
Welsh: Felly, mi symudwn ni nawr i sesiwn breifat. Yn unol â Rheol Sefydlog 17.42 (ix), dwi'n cynnig bod y pwyllgor yn penderfynu gwahardd y cyhoedd o weddill y cyfarfod heddiw ac ar gyfer eitem 1 yn y cyfarfod ar 12 Hydref. Felly, ydy Aelodau yn hapus gyda hynny? Iawn, diolch yn fawr. Mi symudwn ni felly i sesiwn breifat, a bydd y darllediad nawr, mewn rhai eiliadau, yn dod i ben.
English: Thank you very much, Chair, and good morning, Minister. As you've already mentioned in your responses this morning, we're going into details with regard to subordinate legislation powers, and as you know, this Bill includes 14 powers for Welsh Ministers to make regulations. There are three powers to create codes - more on that later - and there are two powers to create guidance, and there are other powers with regard to governors, and so on, and other powers that direct school leaders to do things, and so on, as you will know. So, having set out that context with regard to the subordinate legislation powers, could you tell us why you believe that the correct balance has been struck between the provisions included on the face of the Bill and what has been left for secondary legislation? Again, this is one of the questions that we always ask in this committee: the balance struck between what's on the face of the Bill and what is left for secondary legislation. Thank you.
Welsh: Diolch yn fawr, Cadeirydd, a bore da, Gweinidog. Fel rydych chi wedi crybwyll eisoes yn eich atebion, rydyn ni'n mynd i fanylion rŵan fel pwerau is-ddeddfwriaethol ac ati, ac fel rydych chi'n gwybod, mae'r Bil yma yn cynnwys 14 o bwerau i Weinidogion Cymru wneud rheoliadau. Mae yna dri phŵer i gynhyrchu codau - mwy am hynny yn y man - mae yna ddau bŵer arall i gynhyrchu canllawiau, ac mae yna bwerau eraill i gyfeirio at llywodraethwyr, ac ati, a phwerau eraill sydd yn cyfeirio penaethiaid i wneud pethau, ac ati, ac ati, fel rydych chi'n gwybod. Felly, wedi gosod y cyd-destun yna ynglŷn â'r pwerau is-ddeddfwriaethol, a allech chi ddweud wrthym ni pam eich bod chi'n ystyried bod y cydbwysedd cywir wedi'i daro rhwng pa ddarpariaethau sydd ar wyneb y Bil a'r hyn sydd ar ôl ar gyfer is-ddeddfwriaeth? Eto, un o'r cwestiynau yma rydyn ni wastad yn gofyn yn y pwyllgor yma: y cydbwysedd rhwng beth sydd ar wyneb y Bil a beth sydd ar ôl ar gyfer is-ddeddfwriaeth. Diolch.
English: Thanks very much for that, Minister. So, to go into greater detail, can I ask you how the codes issued under sections 6 to 8 of the Bill, which you advocate should be subject to the negative procedure, how do those codes, then, in those sections differ from the additional learning needs code, which is subject to the affirmative procedure? What is different about those codes under sections 6 to 8 of the Bill, which are subject to the negative procedure, as compared to the ALN code, which is subject to the affirmative procedure? That is, why are sections 6 to 8 subject to the negative procedure?
Welsh: Diolch yn fawr am hynna, Gweinidog. I fanylu, felly, allaf i holi ymhellach am sut mae'r codau a roddir o dan adrannau 6 i 8 y Bil yr ydych chi'n credu y dylent fod yn ddarostyngedig i'r weithdrefn negyddol, sut mae'r codau hynny yn y dair adran yna yn wahanol i'r cod anghenion dysgu ychwanegol sy'n ddarostyngedig i'r weithdrefn gadarnhaol? Beth sydd yn wahanol yn y codau o dan adran 6 i 8 sydd yn negyddol, i'w gymharu â'r cod anghenion dysgu ychwanegol, sydd yn weithdrefn gadarnhaol? Pam fod adrannau 6 i 8 yn negyddol, hynny yw?
English: Thank you. Again in this committee, the Minister will be aware that we are very nervous about the negative procedure because with regard to our scrutiny function, we prefer to see new things coming under the affirmative procedure. I think that is a fundamental point to make, because these negative procedure issues should be about very, very technical details. But bearing all of that in mind, have you given any consideration to the first codes being subject to the affirmative procedure, and then with subsequent revised versions being subject to the negative procedure? I hear what you said earlier, Minister, and also what Ceri and Georgina said with regard to the fact that these will need to be reviewed later on and amended later on, but what about in the first instance placing them under the affirmative procedure, and then the subsequent versions being subject to the negative procedure?
Welsh: Diolch. Eto yn y pwyllgor yma, fydd y Gweinidog yn ymwybodol ein bod ni'n mynd yn nerfus iawn ynglŷn â'r weithdrefn negyddol achos yn unol â'n swyddogaeth ni i fod yn craffu, mae'n well gennym ni weld pethau sydd yn newydd yn dod o dan weithdrefn gadarnhaol. Dyna ydy'r pwynt sylfaenol achos mae materion negyddol i fod yn dechnegol iawn, iawn; hynny yw, manion. O gofio hynna i gyd, ydych chi wedi cysidro neu wedi rhoi unrhyw ystyriaeth i'r codau cyntaf yma fod yn ddarostyngedig i'r weithdrefn gadarnhaol, gyda fersiynau diwygiedig sydd yn dilyn yn ddarostyngedig i'r weithdrefn negyddol? Dwi'n clywed beth ddywedoch chi gynnau, Gweinidog, a hefyd beth ddywedodd Ceri a Georgina ynglŷn ag efallai bydd yn rhaid diwygio'r rhain nes ymlaen. Beth am eu cynllunio nhw yn y lle cyntaf o dan y weithdrefn gadarnhaol ac wedyn rheini i ddilyn o dan y weithdrefn negyddol?
English: Thank you very much, Chair. Moving on now to section 67 (1) of the Bill. This section provides a wide-ranging power for Welsh Ministers to make regulations with regard to teaching and learning for learners who receive education in more than one setting. You will be aware of that, of course. So, could you expand on when this power might be used, and why the negative procedure is considered appropriate for such a wide-ranging power?
Welsh: Diolch yn fawr, Gadeirydd. Weinidog, rwy'n eich symud chi ymlaen rŵan at adran 67 (1) o'r Bil. Mae hwn yn darparu pŵer eang i Weinidogion Cymru wneud rheoliadau ynghylch addysgu a dysgu i ddysgwyr sy'n derbyn addysg mewn mwy nag un lleoliad; rydych chi'n ymwybodol o hynny. Allech chi ymhelaethu pryd y gellid defnyddio'r pŵer hwn, a pham yr ystyrir bod y weithdrefn negyddol yn briodol ar gyfer pŵer mor eang?
English: Thank you very much. I understand the point, but to pursue the question, are you content to use the negative procedure, even though you're potentially talking about a very wide-ranging power there? As we've already mentioned, this committee believes that scrutiny is vitally important, and we don't like to have these negative procedures - they should be left to technical issues, not something that could provide a wide-ranging power. Are you still going to proceed with the negative procedure here?
Welsh: Diolch, Weinidog. Dwi'n deall y pwynt, ond i fynd ar ôl y cwestiwn, ydych chi'n hapus i ddefnyddio'r weithdrefn negyddol, er eich bod chi potentially yn sôn am bŵer reit eang yn y fan yna? Fel rydyn ni wedi'i grybwyll eisoes, mae'r pwyllgor yma yn credu bod craffu yn allweddol bwysig, a dydyn ni ddim yn licio materion negyddol - dylen nhw fod yn fanion technegol, ddim yn rhywbeth sydd yn gallu darparu pŵer eang. Ydych chi'n mynd i ddal i fynd ar ôl y weithdrefn negyddol yn y fan hyn?
English: Thank you very much for that. And the final question now: we're moving on to section 70, subsection (1) of the Bill, and this section provides the Welsh Ministers with a power to make regulations to amend primary and secondary legislation where necessary or appropriate to enable the new curriculum framework to operate. Now, the Bill is seeking to permit the Welsh Ministers to amend primary legislation without recourse to the Senedd, despite those same provisions being subject to four stages of scrutiny. So, given that the use of the affirmative procedure would also give effect to the policy intentions, why are you, Minister, not in favour of using the affirmative procedure to change provisions agreed by the Senedd in the event that the Bill becomes and Act? So, it's that scrutiny point again. Thank you, Minister.
Welsh: Diolch yn fawr am hynna. A'r cwestiwn olaf: rydyn ni'n symud ymlaen i adran 70 o'r Bil, isadran (1), ac mae'r adran yma yn rhoi pŵer i Weinidogion Cymru wneud rheoliadau i ddiwygio deddfwriaeth sylfaenol ac is-ddeddfwriaeth pan fo'n angenrheidiol neu'n briodol i alluogi'r fframwaith cwricwlwm i weithredu. Nawr, mae'r Bil yn ceisio caniatáu i Weinidogion Cymru ddiwygio deddfwriaeth sylfaenol heb droi at y Senedd, er bod yr un darpariaethau hynny yn ddarostyngedig i'r pedwar cyfnod craffu. O ystyried y byddai defnyddio'r weithdrefn gadarnhaol hefyd yn rhoi effaith i'r bwriadau polisi, pam nad ydych chi o blaid defnyddio'r weithdrefn gadarnhaol i newid y darpariaethau y cytunwyd arnynt gan y Senedd pe bai'r Bil yn dod yn Ddeddf? Yr hen bwynt craffu yna fel arfer eto. Diolch, Weinidog.
English: Welcome to this Plenary session. Before we begin, I do want to set out a few points. This meeting will be held in hybrid format, with some Members in the Senedd Chamber and others joining by video-conference. A Plenary meeting held by video-conference, in accordance with the Standing Orders of the Welsh Parliament, constitute Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary, and these are noted on the agenda. And I also remind Members that Standing Orders relating to order in Plenary meetings apply to this meeting, and apply equally to Members in the Chamber and those joining virtually.
Welsh: Croeso, bawb, i'r Cyfarfod Llawn. Cyn i ni ddechrau, dwi eisiau nodi ychydig o bwyntiau. Cynhelir y cyfarfod hwn ar ffurf hybrid, gyda rhai Aelodau yn Siambr y Senedd ac eraill yn ymuno drwy gyswllt fideo. Mae'r Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw, ac mae'r rhain wedi'u nodi ar yr agenda. A dwi hefyd eisiau atgoffa'r Aelodau fod y Rheolau Sefydlog sy'n ymwneud â threfn yn y Cyfarfod Llawn yn berthnasol i'r cyfarfod yma, ac yr un mor berthnasol i'r Aelodau sydd yn y Siambr ag i'r rhai sy'n ymuno drwy gyswllt fideo.
English: The first item on our agenda this afternoon is questions to the First Minister, and the first question is from Lynne Neagle.
Welsh: Yr eitem gyntaf, felly, ar ein hagenda ni y prynhawn yma yw'r cwestiynau i'r Prif Weinidog, ac mae'r cwestiwn cyntaf gan Lynne Neagle.
English: Llywydd, action has been taken across the Welsh Government to mitigate the impact of coronavirus on young people. New investments in training, apprenticeships, further and higher education, and mental health services are amongst the responses mobilised to address the challenges young people face.
Welsh: Llywydd, mae camau wedi eu cymryd ar draws Llywodraeth Cymru i liniaru effaith y coronafeirws ar bobl ifanc. Mae buddsoddiadau newydd mewn hyfforddiant, prentisiaethau, addysg bellach ac addysg uwch, a gwasanaethau iechyd meddwl ymhlith yr ymatebion a roddwyd ar waith i fynd i'r afael â'r heriau y mae pobl ifanc yn eu hwynebu.
English: First Minister, thank you for that. We know that the pandemic has had a huge impact on children and young people, and I very much welcome the commitment in the COVID reconstruction plan you published today that you will make sure that our young people do not lose out educationally or economically, and that you will support all of our young people to stay in education. Many young people who travel from Torfaen to Hereford college for their post-16 education are being prevented by Transport for Wales from boarding trains, despite holding season tickets to travel, and are instead being made to travel on buses, without social distancing, while other passengers are being prioritised for socially distanced train seats. Some young people have been left stranded or are arriving at college late. Do you share my concern, First Minister, that young people are being treated differently to other passengers, and what steps will the Welsh Government take to ensure that young people are not disadvantaged on public transport?
Welsh: Prif Weinidog, diolch am hynna. Rydym ni'n gwybod bod y pandemig wedi cael effaith enfawr ar blant a phobl ifanc, ac rwy'n croesawu yn fawr yr ymrwymiad yn y cynllun ailadeiladu yn sgil COVID a gyhoeddwyd gennych chi heddiw y byddwch chi'n gwneud yn siŵr nad yw ein pobl ifanc ar eu colled yn addysgol nac yn economaidd, ac y byddwch chi'n cynorthwyo ein holl bobl ifanc i aros mewn addysg. Mae llawer o bobl ifanc sy'n teithio o Dorfaen i goleg Henffordd ar gyfer eu haddysg ôl-16 yn cael eu hatal gan Trafnidiaeth Cymru rhag teithio ar drenau, er gwaethaf y ffaith eu bod nhw'n meddu ar docynnau tymor i deithio, ac yn hytrach maen nhw'n cael eu gorfodi i deithio ar fysiau, heb gadw pellter cymdeithasol, tra bod teithwyr eraill yn cael blaenoriaeth ar gyfer seddi trên lle cedwir pellter cymdeithasol. Mae rhai pobl ifanc wedi eu gadael heb fedru symud neu mae nhw'n cyrraedd y coleg yn hwyr. A ydych chi'n rhannu fy mhryder i, Prif Weinidog, bod pobl ifanc yn cael eu trin yn wahanol i deithwyr eraill, a pha gamau wnaiff Llywodraeth Cymru eu cymryd i sicrhau nad yw pobl ifanc yn cael eu rhoi o dan anfantais ar gludiant cyhoeddus?
English: Well, Llywydd, of course I agree with Lynne Neagle that young people should not be disadvantaged for the sake of being young people. But I do know that it is the case that there are trains that can appear to have spaces on them, but those spaces are necessary in order to comply with the regulations that have to be observed by Transport for Wales on both sides of the border. Transport for Wales is providing 70 different bus services to help those young people who otherwise would be unable to go to college or to school in the normal way. An additional carriage has been added to a train arriving in Hereford at 08:53 in the morning since last week, in order to assist some of the young people that Lynne Neagle has referred to. But, travelling by bus, while it is often not as convenient as a train journey, for young people who are cohorting and who are together in a bubble for education purposes, it can be a way that allows those young people to travel safely together. So, we continue to work on the issue, and while I absolutely agree that young people should not be treated differently for the sake of being young people, Transport for Wales, in very challenging circumstances, are working hard to make sure that Lynne Neagle's constituents, and young people in all parts of Wales, have the transport they need to be able to access their education.
Welsh: Wel, Llywydd, wrth gwrs, rwy'n cytuno â Lynne Neagle na ddylai pobl ifanc fod o dan anfantais oherwydd y ffaith eu bod nhw'n bobl ifanc. Ond gwn ei bod hi'n wir bod trenau y gall ymddangos bod lleoedd arnyn nhw, ond mae'r lleoedd hynny yn angenrheidiol er mwyn cydymffurfio â'r rheoliadau y mae'n rhaid i Trafnidiaeth Cymru gyd-fynd â nhw ar ddwy ochr y ffin. Mae Trafnidiaeth Cymru yn darparu 70 o wahanol wasanaethau bysiau i helpu'r bobl ifanc hynny na fydden nhw fel arall yn gallu mynd i'r coleg nac i'r ysgol yn y ffordd arferol. Ychwanegwyd cerbyd ychwanegol i drên sy'n cyrraedd Henffordd am 08:53 yn y bore ers yr wythnos diwethaf, i gynorthwyo rhai o'r bobl ifanc y mae Lynne Neagle wedi cyfeirio atyn nhw. Ond, wrth deithio ar fws, er nad yw'n aml mor gyfleus â thaith ar y trên, i bobl ifanc sydd mewn carfannau ac sydd gyda'i gilydd mewn swigen at ddibenion addysg, gall fod yn ffordd sy'n caniatáu i'r bobl ifanc hynny deithio yn ddiogel gyda'i gilydd. Felly, rydym ni'n parhau i weithio ar y broblem, ac er fy mod i'n cytuno yn llwyr na ddylai pobl ifanc gael eu trin yn wahanol oherwydd y ffaith eu bod nhw'n bobl ifanc, mae Trafnidiaeth Cymru, mewn amgylchiadau heriol iawn, yn gweithio'n galed i wneud yn siŵr bod gan etholwyr Lynne Neagle, a phobl ifanc ym mhob rhan o Gymru, y cludiant sydd ei angen arnyn nhw i allu cael mynediad at eu haddysg.